《邯郸才人嫁为厮养卒妇》
宋代·赵文

鸳鸯异野鹜，凤凰非山鸡。物生各有偶，非偶不并栖。

昔为丛台人，今为圉者妻。亦知久当弃，无乃太不齐。

同时歌舞人，何异玉与泥。失身已至斯，违天将安归。

俛首祇自羞，有声不敢啼。何缘梦到君王侧，彻夜不眠闻马嘶。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。